CELEX: 62018TN0375
Language: da
Date: 2018-06-19 00:00:00
Title: Sag T-375/18: Sag anlagt den 19. juni 2018 — Gollnisch mod Parlamentet

8.10.2018   
            
            
               DA
            
            
               Den Europæiske Unions Tidende
            
            
               C 364/12
            
         
      Sag anlagt den 19. juni 2018 — Gollnisch mod Parlamentet
      (Sag T-375/18)
      (2018/C 364/12)
      Processprog: fransk
      
         Parter
      
      
         Sagsøger: Bruno Gollnisch (Villiers-le-Mahieu, Frankrig) (ved advokat B. Bonnefoy-Claudet)
      
         Sagsøgt: Europa-Parlamentet
      
         Sagsøgerens påstande
      
      
                  —
               
               
                  Det fastslås, at afgørelsen fra formanden for Delegationen for Forbindelserne med Japan, som blev bekendtgjort den 20. marts 2018, er retsstridig.
               
            
                  —
               
               
                  Denne afgørelse annulleres.
               
            
                  —
               
               
                  De stiltiende afslag fra Formanden for Europa-Parlamentet og fra Europa-Parlamentets generalsekretær på de klager, der blev indgivet til disse den 2. maj 2018, annulleres.
               
            
                  —
               
               
                  De retsakter og foranstaltninger, der er blevet vedtaget i henhold til ovenstående retsakter, tilbagekaldes.
               
            
                  —
               
               
                  Sagsøgeren tilkendes et beløb på 1 EUR i erstatning for den ikke-økonomiske skade, der er en følge af sagsøgerens udelukkelse fra den parlamentariske rejse og tilsidesættelsen af den erstatning, som sagsøgeren havde ret til.
               
            
                  —
               
               
                  Sagsøgeren tilkendes ligeledes et beløb på 3 500 EUR for udgifter afholdt i forbindelse med forberedelsen af nærværende retssag.
               
            
                  —
               
               
                  Europa-Parlamentet tilpligtes at betale alle sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende vedrører tilsidesættelse af gennemførelsesbestemmelserne for Europa-Parlamentets delegationers virksomhed og rejser uden for Den Europæiske Union.
               
            
                  2.
               
               
                  Andet anbringende vedrører tilsidesættelse af retten til effektive retsmidler og retten til god forvaltning.